Лъчезар Станчев
Баба Зима инструменти има

chitanka.info

Тая музикална зима

колко инструменти има!

Слушай: над къщя, баири

цял оркестър сякаш свири!

Слушай в тъмните горуни

сто цигулки с тънки струни,

че по тях с огромен лък

свири вятър дългорък.

И надуват, в храсти скрити,

сто джуджета с всички сили

флейтите си гласовити.

А и Врабчо лекокрили,

сгушен близо до комина,

свири тихо с окарина.

И едно мишле засмяно

пред другарчетата миши

бързо тича по клавиши

на отворено пиано.

Свирят влак след влак на гара,

духа слонче във тромбон,

котка свири на китара,

а пък лъв — с акордеон.

И далече зад балкана

Меца думка барабана!

Колко инструменти има

тая музикална зима!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.